Ўзбекистон Республикаси Президенти Ш.М.Мирзиёевнинг “Кинематография соҳасини янада ривожлантириш ҳамда мамлакатимиз тарихига бағишланган фильмлар туркумини яратишга доир чора-тадбирлар тўғрисида”ги ПҚ-209-сонли қарорига асосан 2024–2027 йилларга мўлжалланган “Тирик тарих” фильмлар туркумини яратиш дастури тасдиқланган. Унга кўра, жами 54 та тарихий фильм, шундан, 21 таси бадиий, 33 таси бадиий-публицистик кинолойиҳалар ишлаб чиқарилиши белгиланган. 
Шунингдек, Кинематографияни ривожлантириш ва қўллаб-қувватлаш бўйича Миллий комиссия ва Фильмларнинг ғоявий-бадиий савиясини оширишга кўмаклашувчи Миллий кенгашнинг 2024 йил 
23 июлдаги қўшма мажлиси 65/1-сонли баёнида “Тирик тарих” фильмлар туркумини ишлаб чиқариш режаси ва низоми, бундан ташқари, Ўзбекистон Республикаси Вазирлар Маҳкамасининг 2024 йил 24 октябрдаги 694-сонли қарори билан Миллий комиссия ҳамда Миллий кенгаш низоми тасдиқланган. 
Фильмларнинг ғоявий-бадиий савиясини оширишга кўмаклашувчи Миллий кенгашнинг 2025 йил 7 январдаги 1-сонли мажлиси баёнида “Тирик тарих” фильмлар туркуми бўйича дастлабки танловда ғолиб бўлган 13 та фильм синопсиси (5 та бадиий, 8 та бадиий-публицистик) кейинги босқичга тавсия қилинди. 
Миллий кенгашнинг 2025 йил 7 январдаги 1-сонли мажлиси баёнида етарлича овоз ололмаган 31 та кинолойиҳага қайта танлов эълон қилиш таклифи маъқулланди. Шундан келиб чиқиб, Кинематография агентлиги жорий йилнинг 15 январидан 15 февралига қадар ғолиб бўлмаган мазкур 31 та кинолойиҳага такроран танлов ўтказди. Танловга жами 94 та кино концепция-синопсиси келиб тушган бўлиб, шундан, Ишчи гуруҳ томонидан 78 та синопсис Миллий кенгашга кўриб чиқиш учун тавсия қилинди. 16 та синопсис танлов шартларига мос келмагани боис кенгашга киритилмади. Қолган 78 та синопсис Ишчи гуруҳ томонидан муаллифлари кўрсатилмаган (аноним) ҳолда Миллий кенгаш аъзоларига тақдим этилди. Синопсислар кенгашнинг 22 та аъзоси томонидан кўриб чиқилиб, овоз берилди. Овоз бериш натижасига кўра, 78 та синопсис орасидан 15 таси ғолиб деб топилиб, кейинги босқичга тавсия қилинди.
Шунингдек, муҳтарам Президентимиз Ш.М.Мирзиёевнинг 2024 йил 1 ноябрь куни Навоий вилоятига ташрифи ва вилоят фаоллари билан учрашуви чоғида Кинематография агентлиги, Навоий вилояти ҳокимлиги ҳамда Навоий кон-металлургия комбинати билан ҳамкорликда буюк шоир ва мутафаккир Алишер Навоий ҳақида кинофильм тасвирга олиш тўғрисидаги топшириғидан келиб чиқиб, “Алишер Навоий” кинолойиҳаси “Тирик тарих” дастурига киритилди. Жорий йилнинг 3 апрель куни фильм Ишчи гуруҳининг навбатдаги йиғилиши ўтказилди. Унда фильмнинг умумий концепцияси ва йўл харитасини ишлаб чиқиш ва бошқа тегишли ташкилий масалаларга доир мутахассисларнинг таклиф ва мулоҳазалари ўрганилди. “Алишер Навоий” фильми учун тузилган Ишчи гуруҳнинг амалий фаолиятидаги тажрибаларини инобатга олган ҳолда бошқа фильмлар учун ҳам 5 нафаргача илмий мутахассисларни жалб этиш белгиланди. 
Бундан ташқари, дастлабки танловда ғолиб деб топилган 13 та лойиҳанинг 4 таси халқаро ҳамкорликдаги лойиҳалар бўлгани боис киностудиялар ўртасидаги питчингда қатнашмасдан истисно тарзида (бугун биз “Тирик тарих” дастурига киритилган фильмларни ишлаб чиқариш бўйича танлов ўтказиш тартиби тўғрисидаги Низом талаблари асосида 9 та лойиҳанинг фильм ишлаб чиқарувчи студияларини питчинг асосида танлаб олиш масаласини ҳам ҳал этишимиз лозим. 
Жами 29 та (6 та бадиий ва 23 та бадиий-публицистик), кинолойиҳа учун 78 та синопсис қабул қилинган. Битта кинолойиҳага эса ариза келиб тушмаган. 
Миллий кенгаш аъзоларининг хулоса ва овозларига кўра, қуйидаги 15 та (6 та бадиий, 9 та бадиий-публицистик) кинолойиҳа концепция-синопсиси ғолиб деб топилиб, кейинги босқичга тавсия этилди. 
Миллий кенгаш йиғилишда аввалги танловда ғолиб деб топилган кинолойиҳалар питчингини ҳам ўтказилди. Питчингда 24 та киностудия (кинокомпания)лар томонидан аризалар келиб тушди.
Танловда ғолиб деб топилган лойиҳаларга илмий-тарихий ва бадиий масалалар бўйича асосий ҳамкор ташкилотлардан тавсия қилинган ҳамда бошқа халқаро илмий муассасалардан таклиф этилган беш нафаргача маслаҳатчи ва муҳаррирлар рўйхати тасдиқланди.
Фильмларнинг ғоявий-бадиий савиясини оширишга кўмаклашувчи Миллий кенгашнинг Ишчи гуруҳи танлов ва киностудиялар питчингидан ўтган кинолойиҳаларнинг суратга олиш жараёнлари бўйича “Йўл харитаси” ишлаб чиқилиб, тасдиқланди. 
Кинематография агентлиги Бадиий Кенгашининг ҳамда Кинематографияни ривожлантириш ва қўллаб-қувватлаш бўйича миллий комиссия ва Фильмларнинг ғоявий-бадиий савиясини оширишга кўмаклашувчи миллий кенгаш Ишчи гуруҳи қўшма мажлисининг баёни билан тасдиқланган “Кинематография агентлиги томонидан давлат буюртмаси асосида танлов натижалари бўйича 2025 йилда ишлаб чиқариш режалаштирилган кинолойиҳалар рўйхати” шакллантирилди.